ഡെല്റ്റാ പ്ലസ് ബാധിച്ച് മഹാരാഷ്ട്രയില് 3 മരണം മുംബൈ: മഹാരാഷ്ട്രയില് കോവിഡ് ഡെല്റ്റാ പ്ലസ് വകഭേദം മൂലം മൂന്നു മരണംറിപ്പോര്ട്ട് ചെയ്തു. ഇതില് ഒരെണ്ണം മുംബൈ നഗരത്തിലാണ്. ഒരു വശത്ത് മാസങ്ങളായി തുടരുന്ന നിയന്ത്രണങ്ങളില് അയവു വരുത്തുന്നതിനിടെയാണ് കോവിഡ് വകഭേദത്തിലൂടെ സംസ്ഥാനത്ത് മരണം റിപ്പോര്ട്ട് ചെയ്യുന്നത്. മുംബൈയില് ജൂലൈ 27ന് മരിച്ച 63 വയസുള്ള വീട്ടമ്മയുടെ മരണം മുംബൈയിലെ ആദ്യ കോവിഡ് ഡല്റ്റാ പ്ലസ് വകഭേദത്തില് നിന്നാണെന്നു സ്ഥിരീകരിച്ചു. റായ്ഗഡില് നിന്നുള്ള 69 വയസുകാരനും രത്നഗിരിയില് മരിച്ച 80 വയസുകാരിക്കും കോവിഡ് ഡെല്റ്റാ പ്ലസ് സ്ഥിരീകരിച്ചിരുന്നു. ജൂലൈ 21ന് മുംബൈയില് കോവിഡ് പോസിറ്റീവായ സ്ത്രീക്ക് പ്രമേഹം ഉള്പ്പെടെ നിരവധി രോഗങ്ങള് അലട്ടിയിരുന്നതായും അവര് രണ്ട് ഡോസ് വാക്സിന് സ്വീകരിച്ചിരുന്നതായും അധികൃതര് പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അവരെ കൂടാതെ മുംബൈയിലെ ഏഴ് രോഗികളുടെയും കോവിഡ് ഡെല്റ്റാ പ്ലസ് വകഭേദമാണെന്നു സ്ഥിരീകരിച്ചിട്ടുണ്ട്.